
(parakstīts ar drošo elektronisko parakstu)

Izsoles (Id.Nr.REAL 2026/12) noteikumi
[bookmark: _Hlk158894429]metāllūžņu pārdošanai
(Grozījums Nr.1.)

1. Vispārīgie noteikumi
1.1. Šie noteikumi (turpmāk – Noteikumi) nosaka kārtību, kādā tiek organizēta sabiedrībai ar ierobežotu atbildību “LDZ CARGO”, reģistrācijas Nr.40003788421, juridiskā adrese: Dzirnavu iela 147 k-1, Rīga, LV-1050 (turpmāk – Pārdevējs) komercdarbībā izmantošanai nederīgu metāllūžņu izsole.
1.2. Pārdošanas veids - izsole ar augšupejošu soli, tiešsaistē Microsoft Teams (turpmāk – Izsole).
1.3. Izsole tiek organizēta saskaņā ar Sabiedrības iekšējiem normatīvajiem aktiem.
1.4. Izsoles organizētājs ir Pārdevēja izveidota izsoles komisija (turpmāk – Komisija). 
1.5. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē. 

2. Informācija par kustamo mantu
2.1. Pārdevējs izsolē pārdod 551 tonnas melno metāllūžņus un 0,35 tonnu krāsaino metāllūžņu (apjoms provizorisks) (turpmāk – Metāllūžņi), tai skaitā:
2.1.1. 213 tonnas 3A–DZ gabarīts;
2.1.2. 268 tonnu 5A negabarīts;
2.1.3. 50 tonnas 16A skaida;
2.1.4. 20 tonnas 12A skārds;
2.1.5. 0,35 tonnas bronzas skaida (krāsainais metāls).
2.2. Metāllūžņu tehniskā specifikācija (informācija par metāllūžņu sastāvu, atrašanās vietu un izvešanas nosacījumiem) norādīta Noteikumu 1.pielikumā.
2.3. Metāllūžņu svars tika noteikts, izmantojot matemātiskos aprēķinus un aplēses. Pastāv augsta iespējamība, ka Metāllūžņu izvešanas procesā pēc precīzas svēršanas, svars var mainīties +/-20% robežās.
2.4. Metāllūžņu savākšana, svēršana notiek par dalībnieka līdzekļiem, izmantojot normatīvajos aktos noteiktā kārtībā sertificētus svarus.
2.5. Metāllūžņi izvedami 30 (trīsdesmit) kalendāro dienu laikā pēc pirkuma līguma noslēgšanas. Izvešana notiek pēc savstarpēji saskaņota izvešanas grafika, nepieciešamības gadījumā var vienoties par izvešanas termiņa pagarināšanu.
2.6. Visus izdevumus, kas saistīti ar Metāllūžņu tālāku transportēšanu no nodošanas vietas sedz pircējs.

3. Izsoles sākumcena un Izsoles solis
3.1. Metāllūžņi tiek pārdoti 5 (piecās) lotēs.
3.2. Izsoles sākuma cena un Izsoles solis:
	Lotes Nr.
	Nosaukums
	Plānotais apjoms, t

	Izsoles sākumcena 
 par 
1 tonnu, 
EUR bez PVN
	Nosacītā cena 
par kopējo apjomu lotē, EUR, bez PVN
	Izsoles solis, EUR

	[bookmark: _Hlk231292343]1.
	Gabarīts 3A-DZ
	213
	295
	62 835
	2

	2.
	Negabarīts 5A
	268
	295
	79 060
	2

	3.
	Skaida 16A
	50
	205
	10 250
	2

	4.
	Skārds 12A
	20
	255
	5 100
	2

	5.
	Bronzas skaida
	0,35
	5500
	1 925
	10



3.3. Par solīšanas vienību tiek noteikta cena par vienu Metāllūžņu tonnu. Tiesības noslēgt līgumu par lotes iegādi iegūst dalībnieks, kurš nosolīs augstāko cenu par tonnu. 
3.4. Dalībnieks var izteikt piedāvājumu par vienu vai vairākām izsoles lotēm.
3.5. Pirkuma maksai tiek piemērots pievienotās vērtības nodoklis saskaņā ar Latvijas Republikas Pievienotās vērtības nodokļa likuma prasībām.

4. Izsoles izsludināšana
4.1. Pārdevējs publicē informāciju par izsoli oficiālajā izdevumā “Latvijas Vēstnesis”, interneta vietnē http://ldzcargo.ldz.lv sadaļā “Izsoles”.
4.2. Izsole notiks tiešsaistē 2026.gada 2.jūlijā plkst.14.00, izmantojot Microsoft Teams. 
4.3. Izsoles dalībnieku reģistrācijas izsolei tiešsaistē laiks: 2025.gada 2.jūlijā no plkst.13.45. līdz plkst.13.55. 
4.4. Pretendenti izsoles Noteikumus var saņemt, lejupielādējot tos no mājas lapas http://ldzcargo.ldz.lv sadaļā “IZSOLES” vai iesniedzot rakstveida iesniegumu nosūtot to uz e-pastu 10.1.2.punktā norādītajai kontaktpersonai. Noteikumi tiks nosūtīti elektroniski uz norādīto e-pasta adresi. 

5. Izsoles drošības nauda
5.1. Dalībai izsolē tiek noteikta Izsoles drošības nauda 10% apmērā no attiecīgās lotes nosacītās sākumcenas par katru loti, par kuru dalībnieks plāno izdarīt solījumus, turpmāk – drošības nauda. Izsoles uzvarētāja samaksātā drošības nauda tiek atmaksāta pēc pilnas Metāllūžņu iegādes pavadzīmju apmaksas, bet pārējiem Izsoles dalībniekiem tā tiek atmaksāta, ja neiestājas neviens no Noteikumu 5.3.punktā minētajiem gadījumiem, 7 (septiņu) darba dienu laikā pēc Izsoles beigu datuma.
5.2. Drošības naudai, līdz Noteikumu 6.4.punkā norādītajam datumam, jābūt iemaksātai un saņemtai Pārdevēja norēķinu kontā Nr.LV08RIKO0000082999854, AS Luminor Bank Latvijas filiāle, SWIFT kods RIKOLV2X, maksājuma dokumentā norādot maksājuma mērķi: “Metāllūžņu pārdošanas izsoles drošības nauda par loti/ēm Nr.......”.
5.3. Drošības nauda netiek atmaksāta, ja:
5.3.1. izsoles uzvarētājs pēc paziņojuma saņemšanas atsakās slēgt Metāllūžņu pirkuma līgumu;
5.3.2. neviens reģistrējies dalībnieks nesola Izsoles sākumcenu;
5.3.3. izsoles dalībnieks izsoles dienā neiesniedz rakstisku apliecinājumu atbilstoši Noteikumu 7.6. vai 7.7.punktam.
5.4. Pretendentam, kurš iemaksājis izsoles drošības naudu, bet nav iesniedzis pieteikumu dalībai izsolē, izsoles nodrošinājums tiek atmaksāts 30 (trīsdesmit) kalendāro dienu laikā pēc tā saņemšanas dienas, pārskaitot atpakaļ uz maksājuma uzdevumā norādīto kontu.

6. Izsoles dalībnieku pārbaude un izslēgšana
6.1. Par Izsoles dalībnieku var būt Eiropas Savienībā vai trešā valstī (izņemot Krievijas Federāciju un Baltkrievijas Republiku) reģistrēta juridiska persona:
6.1.1. ar atbilstošu saimnieciskās darbības jomu (uzņēmuma darbības veida NACE kods), piemēram: atkritumu un lūžņu vairumtirdzniecība, šķirotu materiālu pārstrāde, u.tml.);
6.1.2. [bookmark: _Hlk214964142]ar spēkā esošām licencēm (atļaujām), saskaņā ar Latvijas Republikas Ministru kabineta 2011.gada 13.decembra noteikumiem Nr.960 “Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību” un Ministru kabineta 2011.gada 13.septembra noteikumiem Nr.703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”.
6.2. Izsoles sekretārei ir tiesības nereģistrēt izsolei dalībnieku, uz kuru attiecas jebkurš no šādiem gadījumiem:
6.2.1. ir pasludināts maksātnespējas process, apturēta vai izbeigta dalībnieka saimnieciskā darbība vai dalībnieks tiek likvidēts;
6.2.2. Latvijā vai valstī, kurā tas reģistrēts vai kurā atrodas tā pastāvīgā dzīvesvieta dalībniekam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; 
6.2.3. dalībniekam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Lai kļūtu par Izsoles dalībnieku, personai ir jāsamaksā drošības nauda un jāiesūta Komisijas sekretāram uz e-pastu (norādīts 10.1.2.punktā) Noteikumu 6.4.punktā minētie dokumenti. 
6.4. Personām, kuras vēlas reģistrēties dalībai Izsolē, līdz 2026.gada 2.jūlija plkst. 10.00 Komisijas sekretāram jāiesūta uz e-pastu šādi dokumenti:
6.4.1. Latvijas Republikā reģistrētām juridiskajām personām:
6.4.1.1. pieteikumu dalībai izsolē (turpmāk - Pieteikums), atbilstoši Noteikumu 2.pielikumam (parakstītu ar drošu elektronisko parakstu),  
6.4.1.2. pilnvara pārstāvēt juridisko personu izsolē, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu ar drošu elektronisko parakstu);
6.4.1.3. visu atļauju (licenču) kopijas, kas ļauj dalībniekam veikt metāllūžņu realizāciju, uzglabāšanu, iepirkšanu utt.; 
6.4.1.4. drošības naudas samaksu apliecinošs dokuments.
6.4.2. citā valstī reģistrētam juridiskajām personām:
6.4.2.1. Pieteikumu dalībai izsolē, atbilstoši Noteikumu 2.pielikumam (parakstītu ar drošu elektronisko parakstu),  
6.4.2.2. reģistrācijas apliecības kopija;
6.4.2.3. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
6.4.2.4. visu atļauju (licenču) kopijas, kas ļauj dalībniekam veikt metāllūžņu realizāciju, uzglabāšanu, iepirkšanai utt.;
6.4.2.5. pilnvara pārstāvēt juridisko personu, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu);
6.4.2.6. sadarbības partnera identifikācijas veidlapa juridiskām personām, atbilstoši Noteikumu 4.pielikumam (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu);
6.4.2.7. izsoles drošības naudas samaksu apliecinošs dokuments. 
6.5. Noteikumu 6.4.2.2. – 6.4.2.5.punktā minētajiem dokumentiem jābūt ar apliecinātu tulkojumu latviešu vai angļu valodā.
6.6. Izsoles komisija, izvērtējot izsoles dalībnieku iesniegtos Pieteikumus, pārbauda Pieteikumu (tajā iekļauto dokumentu) noformējuma un satura atbilstību, vai Pieteikumā ir iekļauti visi dokumenti (t.sk. atbilstošs izsoles nodrošinājums), kā arī pretendenta atbilstību Noteikumu prasībām un pārliecinās, vai uz pretendentu neattiecas Noteikumu 6.2.punktā minētie izslēgšanas gadījumi.
6.7. Izsoles dalībniekus, kuri, ievērojot šo Noteikumu 6.4.punkta prasības, ir pieteikušies izsolei, Komisijas sekretāre reģistrē izsoles dalībnieku reģistrācijas sarakstā. Dalībnieki līdzdalībai izsolē netiek reģistrēti, ja nav iesniegts kāds no šo Noteikumu 6.4.punktā norādītajiem dokumentiem. Šādā gadījumā viņam tiek izsniegts motivēts atteikums. 
6.8. Komisijai ir tiesības izslēgt pretendentu no turpmākās piedalīšanās izsolē, ja pēdējā gada laikā pretendents ir atteicies no savas nosolītās cenas vai atteicies slēgt līgumu pēc izsoles rezultātu apstiprināšanas.
6.9. Pretendentam ir tiesības rakstveidā atsaukt iesniegto Pieteikumu dalībai izsolē. Atsaukumam ir bezierunu raksturs, un tas izslēdz izsoles dalībnieka atsauktā Pieteikuma reģistrāciju izsoles dalībnieku sarakstā, kā arī izslēdz tā tālāku līdzdalību izsolē. 
6.10. Pretendentiem, kuri tiek pielaisti piedalīties izsolē, tiek izsniegta (elektroniski nosūtīta uz pretendenta norādīto e-pasta adresi) reģistrācijas kartīte.
6.11. Komisijai nav tiesību līdz izsoles sākumam izpaust jebkādas ziņas par reģistrētajiem dalībniekiem.
6.12. Visiem izsoles dalībniekiem ir vienādas tiesības saņemt vienlīdz izsmeļošu informāciju par izsoles priekšmetu.
6.13. Iesniedzot pieteikumu izsolei, pretendents jau ir piekritis izsoles sākumcenai un solīšanu sāk ar cenu, kas ir lielāka par sākumcenu izsoles soļa apmērā attiecīgajā daļā.
6.14. Komisijai ir tiesības pieņemt lēmumu izbeigt izsoli bez rezultāta kādā no daļām, par to informējot pretendentus rakstveida kvalifikācijas pārbaudes laikā, ja:
6.14.1. izsoles daļai ir pieteicies tikai viens dalībnieks;
6.14.2. izsoles laikā tiek konstatēts, ka izsoles dalībnieki ir pārkāpuši noteikumus vai iesaistījušies aizliegtā vienošanās, kas varētu ietekmēt izsoles rezultātus.
6.14.3. tiek saņemta informācija par būtiskiem izsoles objekta juridiskiem vai tehniskiem trūkumiem, kuri nebija zināmi līdz izsoles sākumam un kuri varētu ietekmēt potenciālos dalībniekus pieņemt apzinātu lēmumu par piedalīšanos izsolē.
6.15. Gadījumā, ja izsoles laiks tiek izmainīts, tas rakstiski (nosūtot uz pieteikumā norādīto e-pasta adresi) tiek paziņots reģistrētajiem izsoles dalībniekiem.

7. Izsoles norise
7.1. Izsole tiek protokolēta. Protokols tiek sastādīts un parakstīts elektroniski Pārdevēja dokumentu pārvaldības sistēmā.
7.2. Izsoles vadītājam, kuru nosaka izsoles komisija, atklājot izsoli, jāpaziņo izsoles lote (nosaukums), tās sākuma cena un izsoles solis, par kādu cena tiek paaugstināta ar katru nākamo solījumu. Izsoles solis izsoles lotēm norādīts Noteikumu 3.2.punktā. Solīšana notiek pa vienam solim. 
7.3. Izsoles dalībnieki solīšanas procesā nosauc vai parāda savas kartītes numuru, kas norāda par piekrišanu piedāvātajai cenai. 
7.4. Izsole turpinās, līdz brīdim, kad neviens no dalībniekiem vairs augstāku cenu nepiedāvā, tad izsoles vadītājs trīs reizes atkārto pēdējo augstāko izsoles cenu un fiksē to protokolā. 
7.5. Ja vairāki solītāji reizē sola vienādu cenu, izsoles daļas plānotais apjoms tiek sadalīts vienādās daļās starp vienādas cenas solītājiem.
7.6. Izsoles dalībnieks, kas nosolījis augstāko cenu (Nosolītājs), izsoles dienā iesniedz elektroniski parakstītu apliecinājumu (Noteikumu 3.pielikums) par to, ka piekrīt nosolītajai cenai, Apliecinājums ir nosūtāms uz e-pasta adresi: iepirkumi.cargo@ldz.lv).
7.7. Pārējie dalībnieki sūtot uz e-pasta adresi: iepirkumi.cargo@ldz.lv, izsoles dienā iesniedz elektroniski parakstītu apliecinājumu par savu augstāko solīto cenu.
7.8. Gadījumā, ja Nosolītājs neiesniedz rakstisku apliecinājumu, tiek uzskatīts, ka tas ir atteicies no izsolē nosolīto metāllūžņu pirkšanas un Komisijai ir tiesības piedāvāt dalībniekam, kas solījis otro augstāko cenu iegādāties Metāllūžņus un tas kļūst par lotes Nosolītāju.
7.9. Izsole tiek uzskatīta par nenotikušu, ja:
7.9.1. uz izsoli nav pieteicies un nav reģistrēts neviens dalībnieks;
7.9.2. izsolē nav piedalījies neviens no reģistrētajiem dalībniekiem;
7.9.3. neviens no reģistrētajiem dalībniekiem izsoles laikā nav solījis, vai arī pēc solīšanas neviens dalībnieks nav iesniedzis rakstisku apliecinājumu nosolītajai cenai un nosolīto metāllūžņu pirkšanai;
7.9.4. tiek saņemta informācija par būtiskiem izsoles objekta juridiskiem vai tehniskiem trūkumiem, kuri nebija zināmi līdz izsoles sākumam un kuri varētu ietekmēt potenciālos dalībniekus pieņemt apzinātu lēmumu par piedalīšanos izsolē;
7.9.5. Pārdevēja Valde neapstiprina Izsoles rezultātus.

8. Pretenziju iesniegšana, Izsoles rezultātu apstiprināšana un līguma noslēgšana 
8.1. Izsoles dalībnieki var rakstiski iesniegt Komisijai pretenziju par Izsoles organizēšanas gaitu. Komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
8.2. Komisija ne vēlāk kā 10 (desmit) darba dienu laikā pēc Izsoles noslēgšanas iesniedz Izsoles protokolu apstiprināšanai Pārdevēja valdei.
8.3. Tikai pēc Izsoles rezultātu apstiprināšanas Pārdevēja valdē, Nosolītājs vai Noteikumu 8.5. punktā norādītais Izsoles dalībnieks iegūst tiesības iegādāties Metāllūžņus. Pārdevēja valdē apstiprināts Izsoles protokols ir pamats Metāllūžņu pirkuma līguma sagatavošanai un parakstīšanai. 
8.4. Pārdevējs informē Nosolītāju par valdē pieņemto lēmumu, izsūta līguma projektu un uzaicina viņu 5 (piecu) darba dienu laikā noslēgt Metāllūžņu pirkuma līgumu.
8.5. Ja 5 (piecu) darba dienu laikā no līguma projekta izsūtīšanas laika nav parakstīts pirkuma līgums un nav sniegta informācija par līguma neparakstīšanas pamatojumu, Pārdevējam ir tiesības uzskatīt, ka Nosolītājs atteicies no Metāllūžņu iegādes.
8.6. Noteikumu 8.5.punktā minētā gadījumā, Komisija uzaicina nākamās augstākās cenas solītāju noslēgt Metāllūžņu pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā tiek sastādīts Komisijas protokols, kurā norāda minētos apstākļus un iesniedz šo protokolu apstiprināšanai Pārdevēja valdē. Ja Komisijas protokols tiek apstiprināts valdē, Metāllūžņu pirkuma līgums tiek slēgs ar valdes lēmumā norādīto Izsoles dalībnieku.

9. Pirkuma maksas un citu maksājumu samaksas kārtība
9.1. Pēc pirkuma līguma parakstīšanas Pārdevējs atbilstoši pirkuma līguma noteikumiem izraksta Pircējam pavadzīmes par Metāllūžņu iegādi, kuras Pircējs apmaksā pilnā apjomā. 
9.2. Pircēja iemaksātā Izsoles drošības nauda paliek pārdevēja rīcībā līdz tiek veikta pilna Metāllūžņu iegādes pavadzīmju apmaksa.
9.3. Pirkumam pievienotās vērtības nodoklis tiek piemērots saskaņā ar Latvijas Republikas Pievienotās vērtības nodokļa likuma 143.pantu “Īpašs nodokļa piemērošanas režīms metāllūžņu piegādei un ar to saistītiem pakalpojumiem”. Ja pirkuma līgumu slēdz ar nerezidentu un pievienotās vērtības nodoklis tika iemaksāts, tas tiek atmaksāts 3 (trīs) darba dienu laikā no dienas, kad pārdevējam ir piešķirts dokuments, kas apliecina iegādātas mantas izvešanu no Latvijas Republikas teritorijas.

10. Pārdevēja kontaktpersonas
10.1. Pārdevēja kontaktpersonas:
10.1.1. [bookmark: _Hlk71280039]tehniskajos jautājumos – A.Loss, tālrunis: 27076632, e-pasts: Aleksejs.Loss@ldz.lv;
10.1.2. Komisijas sekretārs – I.Stendzeniece, tālrunis: 25719192, e- pasts: iepirkumi.cargo@ldz.lv 


Pielikumā:
1. pielikums – Metāllūžņu tehniskā specifikācija;
2. pielikums – Pieteikums dalībai izsolē;
3. pielikums – Nosolītās cenas apliecinājuma veidlapa;
4. pielikums – Līguma projekts.

Visi augstākminētie pielikumi ir neatņemama izsoles noteikumu sastāvdaļa.


Izsoles komisijas priekšsēdētājs M.Ojapervs (parakstīts ar drošu elektronisko parakstu)



1.pielikums


[bookmark: _Hlk214969866][bookmark: _Hlk231291352]Metāllūžņu tehniskā specifikācija

	Nosaukums
	Daudzums,    tonnas,
(+/-20%)
	Stāvoklis
	Transportēšanas  nosacījumi
	Atrašanās vieta

	1. Gabarīts 3A-DZ, t.sk.:
	 213
	
	 

	1.1.
	Riteņpāru bukses korpuss B/L
310gab.
	12
	Iekrauts vagonā
	Pircējs var izvest metāllūžņus esošajā vagonā vai pārkraut metāllūžņus autotransportā, bet uz zemes esošus metāllūžņus Pircējs par saviem līdzekļiem iekrauj autotransportā vai vagonā un izved metāllūžņus no Pārdevēja teritorijas ar savu transportu.*

	Vagonu remonta centrs, turpmāk - VRC 
Daugavpils, Varšavas iela - 49


	1.2.
	Riteņpāru gultnis B/L

	8
	Iekrauts vagonā
	
	

	1.3
	Vienvelmējuma riteņi
	46
	Iekrauts vagonā, bet daļa atrodas uz zemes
	
	

	1.4
	Dažāda veida metāllūžņi, 
gabarīts 3A - DZ
	108
	Iekrauts vagonā
	
	

	1.5
	Slāpētāja aparāti 298gab.
	39
	Iekrauts vagonā
	
	

	2. Negabarīts 5A, t.sk.:
	267
	

	2.1.
	Ratiņu sānu rāmis B/L
183gab.
	70

	Atrodas uz zemes
	Pircējs var izvest metāllūžņus esošajā vagonā vai pārkraut metāllūžņus autotransportā, bet uz zemes esošus metāllūžņus Pircējs par saviem līdzekļiem iekrauj autotransportā vai vagonā un izved metāllūžņus no Pārdevēja teritorijas ar savu transportu.*

	VRC 
Daugavpils, Varšavas iela - 49


	2.2.
	Virsatsperu sijas 
122gab.
	54

	Iekrauts vagonā, bet daļa atrodas uz zemes
	
	

	2.3.
	Riteņpāri ar bukšu korpusu
137gab.
	144

	Iekrauts vagonā, bet daļa atrodas uz zemes
	
	

	3. Skaida 16A.:
	50
	
	
	
	

	3.1
	Skaida 16A
	50
	Iekrauts vagonā
	Pircējs var izvest metāllūžņus esošajā vagonā vai pārkraut metāllūžņus autotransportā.*

	VRC 
Daugavpils, Varšavas iela - 49

	4. Skārds 12A
	20
	

	4.1
	Skārds 12A
	20
	Atrodas uz zemes
	Pircējs par saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu.*
	VRC 
Daugavpils, Varšavas iela - 49

	5. Bronzas skaida
	0,35
	
	

	5.1
	Bronzas skaida
	0,350
	Atrodas noliktavā (mucas)
	Pircējs var pārkraut metāllūžņus autotransportā.

	VRC 
Daugavpils, Varšavas iela - 49




	* Pircējam ir iespēja izmantot iekraušanas/pārkraušanas darbu izpildei Pārdevēja tehniku, kā arī Pārdevēja īpašumā ir dzelzceļa kravas vagoni, kurus Pircējs varēs izmantot, atsevišķi vienojoties ar Pārdevēju. Ja Pircējs izmanto Pārdevēja kravas vagonus un tehniku, tad Pircējs apņemas samaksāt visas izmaksas, kas saistītas ar šī pakalpojuma sniegšanu.

2.pielikums 

[jāraksta uz Pretendenta uzņēmuma veidlapas]


2026. gada „___.”_____ 						Nr._____________

PIETEIKUMS
DALĪBAI METĀLLŪŽŅU PĀRDOŠANAS IZSOLĒ
Identifikācijas Nr.REAL 2026/12


Pretendents __________________________(nosaukums, adrese, reģistrācijas numurs, bankas rekvizīti) piesaka savu dalību SIA “LDZ CARGO” rīkotajā metāllūžņu pārdošanas izsolē, kas notiks 2026.gada 2.jūlijā plkst.14:00, tiešsaistē, izmantojot Microsoft Teams.
Pretendents apliecina, ka:
· ar metāllūžņu pārdošanas izsoles noteikumiem ir iepazinies un pretenziju pret tiem nav;
· piekrīt SIA “LDZ CARGO” metāllūžņu pirkuma līguma nosacījumiem un atsakās no jebkādiem citiem (saviem) līguma nosacījumiem;
· ir apsekojis un iepazinies ar izsoles priekšmetu un pretenziju pret to nav; 
· nav pasludināts maksātnespējas process, apturēta vai izbeigta pretendenta saimnieciskā darbība vai pretendents tiek likvidēts;
· Latvijā vai valstī, kurā tas reģistrēts vai kurā atrodas tā pastāvīgā dzīvesvieta pretendentam nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; 
· pretendentam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
· ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo 3 (trīs) gadu laikā līdz šī pieteikuma iesniegšanas dienai
· ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
· neiesaistīties, izbeigs un neuzturēs darījuma attiecības ar personām, kuras pārkāpj sankcijas;
· ir informēts un piekrīt organizētās izsoles audio/video ieraksta veikšanai.

Pretendenta kontaktpersonas tālrunis, e-pasts ______________________________________
Pielikumā dokumenti uz __ lapām.

Pretendenta pārstāvja vārds, uzvārds, amats:____________________________									
DOKUMENTS PARAKSTĪTS AR DROŠO ELEKTRONISKO PARAKSTU

3.pielikums
[jāraksta uz Pretendenta uzņēmuma veidlapas]



2026. gada „___.”_____ 						     Nr._____________



NOSOLĪTĀS AUGSTĀKĀS CENAS APLIECINĀJUMS
METĀLLŪŽŅU PĀRDOŠANAS IZSOLĒ
Identifikācijas Nr.REAL 2026/12



Pretendents _________________ (nosaukums, adrese, reģistrācijas numurs, bankas rekvizīti) APLIECINA nosolītās augstākās cenas SIA “LDZ CARGO” rīkotajā metāllūžņu pārdošanas izsolē, kas notika 2026.gada 2.jūlijā plkst.14.00, tiešsaistē, izmantojot Microsoft Teams, par sekojošām lotēm:

	Lotes Nr.
	Nosaukums
	Provizoriskais svars, 
tonnas
	Nosolītā augstākā cena, 
EUR bez PVN par 1 tonnu 

	1.
	Gabarīts 3A-DZ
	213
	

	2.
	Negabarīts 5A
	268
	

	3.
	Skaida 16A
	50
	

	4.
	Skārds 12A
	20
	

	5.
	Bronzas skaida
	0,35
	





Pretendenta vārds, uzvārds, amats: ______________________________			 



DOKUMENTS PARAKSTĪTS AR DROŠO ELEKTRONISKO PARAKSTU



4.pielikums

Projekts
Rīgā, 2026.gada __________

LĪGUMS Nr.___________

Sabiedrība ar ierobežotu atbildību “LDZ CARGO”, reģistrācijas Nr. 40003788421, turpmāk – pārdevējs, valdes priekšsēdētāja _________ un valdes locekļa ________ personās, kuri rīkojās pamatojoties uz statūtiem, no vienas puses, un
_________________________________, reģistrācijas Nr. _____, turpmāk – pircējs, tās ______________ personā, kas rīkojas uz _____________ pamata, no otras puses, abi kopā - puses, noslēdz šādu pirkuma līgumu, turpmāk – līgums:

1. Līguma priekšmets
1.1. Šajā līgumā noteiktajā kārtībā pārdevējs pārdod un nodod pircējam, bet pircējs pērk un pieņem no pārdevēja metāla lūžņus, turpmāk – lūžņi, par cenu, kas ir noteikta pārdevēja rīkotajā 2026.gada_______ izsolē____________ atbilstoši metāllūžņu tehniskai specifikācijai (1.pielikums).
1.2. Pārdevējs ir tiesīgs mainīt pārdodamo lūžņu daudzumu ± 20%.

2. Pirkuma maksa
2.1. Saskaņā ar 2026.gada _____ pārdēvēja lūžņu izsoles rezultātiem cena par ___ noteikta ____ EUR (___ euro, 00 centi) bez pievienotā vērtības nodokļa (turpmāk – PVN). Līguma darbības laikā noteiktā cena ir galīga un nemaināma.
2.2. Līguma aptuvenā summa _____ EUR (_____ euro, 00 centi) bez PVN. PVN tiek piemērots saskaņā ar Pievienotās vērtības nodokļa likuma 143.pantu “Īpašs nodokļa piemērošanas režīms metāllūžņu piegādei un ar to saistītiem pakalpojumiem”.
2.3. Pircējs ir iemaksājis pārdevējam izsoles drošības naudu _____ EUR apmērā, kura paliek pārdevēja rīcībā līdz tiek veikta pilna lūžņu iegādes pavadzīmju apmaksa.

3. Samaksas noteikumi
3.1. Pircējs apņemas samaksāt par lūžņiem 5 (piecu) darba dienu laikā, skaitot no pavadzīmes izrakstīšanas dienas. Samaksas atskaites termiņš iestājas nākošajā dienā pēc preču pavadzīmes izrakstīšanas. Pirkuma maksa tiek uzskatīta par saņemtu dienā, kad tā saņemta pārdevēja norādītajā bankas kontā.
3.2. Ja netiek ievērots Līguma 3.1.punktā noteiktais apmaksas termiņš, pārdevējam ir tiesības aprēķināt pircējam līgumsodu 0,5% (nulle komats pieci procenti) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no savlaicīgi nesamaksātas summas, bez PVN.
3.3. Īpašuma tiesības uz lūžņiem pāriet pircējam pēc pavadzīmē norādītās summas pilnīgas samaksas.
3.4. Līgumsoda samaksa neatbrīvo pircēju no zaudējumu segšanas un līguma izpildes pienākuma.

4. Lūžņu pārdošanas kārtība
4.1. Pārdevējs pilnvaro Alekseju Losu (tālr. +371 27076632, e-pasts: aleksejs.loss@ldz.lv) vai viņa pienākumu izpildītāju, pārdevēja vārdā parakstīt preču pavadzīmes.
4.2. Par darījumu atbildīgais darbinieks ne vēlāk kā 1 (vienu) darba dienu pirms lūžņu pieņemšanas nosaka konkrētu lūžņu nodošanas – pieņemšanas laiku.
4.3. Puses vienojas, ka pircējs pieņems lūžņus šādā adresē:___________________________.
4.4. Lūžņus transporta līdzeklī uz sava rēķina iekrauj pircējs.
4.5. Pircējs uz sava rēķina nodrošina transporta līdzekli lūžņu nogādāšanai uz savu noliktavu vai citu pircēja izvēlētu vietu.
4.6. Pārdodamā lūžņu partija tiek svērta uz pārdevēja svariem, ja tādi ir 4.3.punktā norādītajā vietā, pirms lūžņu iekraušanas autotransportā vai dzelzceļā vagonā. Ja lūžņu iekraušanas vietā ir auto svari, tiek svērts gan tukšs, gan piekrauts transportlīdzeklis. Ja lūžņi ir iekrauti dzelzceļa vagonā, tad svēršanu veic uz dzelzceļa stacijas svariem. Pēc lūžņu nosvēršanas tiek parakstīts pieņemšanas - nodošanas akts. 
4.7. Gadījumā, ja 4.3.punktā norādītajā vietā nav svaru, tad lūžņi tiek transportēti, klātesot pārdevēja par darījumu atbildīgajam darbiniekam, svēršanai uz dzelzceļa stacijas svariem (ja tie ir iekrauti vagonā) vai pircēja svariem metāllūžņu pieņemšanas vietā Daugavpilī. Pēc svēršanas pircējs un pārdevēja par darījumu atbildīgais darbinieks nekavējoties paraksta pieņemšanas-nodošanas aktu, norādot tajā pārdodamo lūžņu tīrsvaru.
4.8. Pēc lūžņu nosvēršanas pārdevējs nekavējoties izraksta preču pavadzīmi, kuru pircēja pārstāvim ir pienākums nekavējoties parakstīt, norādot amata nosaukumu, paraksta atšifrējumu.
4.9. Par lūžņu pieņemšanas datumu tiek uzskatīta diena, kurā lūžņi iekrauti transporta līdzeklī nogādāšanai uz pircēja noliktavu vai citu pircēja izvēlētu vietu.
4.10. Pircējs apņemas izvest lūžņus 30 (trīsdesmit) kalendāro dienu laikā no abpusējas līguma parakstīšanas dienas. Izvešana notiek pēc savstarpēji saskaņota izvešanas grafika, nepieciešamības gadījumā var vienoties par izvešanas termiņa pagarināšanu.
4.11. Ja pircējs neizved lūžņus no pārdevēja teritorijas 4.10.punkta minētajā termiņā, tad lūžņi tiek uzskatīta par nodotu glabājumā pie pārdevēja un sākot ar nākamo kavējuma dienu pircējs apņemas maksāt pārdevējam par lūžņu glabāšanu 12 EUR (divpadsmit euro) un papildus PVN diennaktī.

5. Apliecinājumi un atbildība
5.1. Pārdevējs apliecina, ka pārdodamie lūžņi radušies pārdevēja saimnieciskās darbības rezultātā.
5.2. Pircējs garantē, ka samaksās pirkuma maksu līgumā noteiktajā termiņā.
5.3. Visi riski par lūžņu bojāeju, bojājumu, nozagšanu un nozaudēšanu pāriet no pārdevēja uz pircēju sākot ar brīdi, kad lūžņi ir iekrauti transporta līdzeklī lūžņu nogādāšanai uz pircēja noliktavu vai citu pircēja izvēlētu vietu.
5.4. Pircējs apņemas pārdevēja teritorijā (4.3.punkts) ievērot drošības tehnikas, darba aizsardzības un ugunsdrošības noteikumus.
5.5. Pircējs apliecina un garantē, ka: 
5.5.1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
5.5.2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
5.5.3. neiesaistīties, izbeigs un neuzturēs darījuma attiecības ar personām, kuras pārkāpj 5.5.1. un 5.5.2. punktā norādītās tiesiskās normas, sankcijas un ierobežojumus.
5.6.  Pircējs apzinās un apstiprina, ka, pārkāpjot 5.5.punkta apliecinājumus: 
5.6.1. pārdevējam ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar pircēju, kā arī veikt citas normatīvajos aktos un pastāvošajās citās līgumattiecībās ar pircēju paredzētās darbības;
5.6.2. pircējs ir pilnībā atbildīgs un apņemas segt visus pircēja vainas dēļ šādu pārkāpumu rezultātā pārdevējam radušos zaudējumus.

6. Strīdu izšķiršana
6.1. Visas domstarpības, kas saistītas ar šo līgumu, puses risina pārrunu ceļā.
6.2. Katra puse ir tiesīga rakstveidā nosūtīt pretenziju otrai pusei 12.4.punktā noteiktā kārtībā. Pretenzijai ir jābūt pamatotai un dokumentāri apstiprinātai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
6.3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.
6.4. Ja 1 (viena) mēneša laikā no strīda rašanās brīža puses nevar vienoties, strīdus izšķir Latvijas Republikas tiesā.

7. Līguma termiņš un izbeigšana
7.1. Līgums stājas spēkā ar tā abpusējas parakstīšanas dienu un ir spēkā līdz to pilnīgai izpildei.
7.2. Līgumu var izbeigt pēc abu pušu savstarpējas rakstiskas vienošanās.
7.3. Pārdevējs ir tiesīgs vienpusējā kārtā izbeigt līgumu jebkurā no sekojošiem gadījumiem:
7.3.1. ja pircējs ir kļuvis par nodokļu parādnieku vai ir pasludināts maksātnespējas process, apturēta vai izbeigta tā saimnieciskā darbība, uzsākts pircēja likvidācijas process;
7.3.2. ja līgumu nav iespējams izpildīt tādēļ, ka līguma izpildes laikā pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4. Ja līgums tiek izbeigts saskaņā ar 7.3.punkta noteikumiem, pārdevējs nosūta par to rakstisku paziņojumu 12.4.punktā noteiktajā kārtībā un līgums tiek izbeigts nekavējoties.

8. Konfidencialitāte
8.1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
8.2. Saņemto vienas puses komercnoslēpumu saturošo informāciju otra puse apņemas izmantot vienīgi līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.

9. Personas datu aizsardzība
9.1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.
9.2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
9.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
9.4. Puses apņemas nenodot tālāk trešajām personām otras puses iesniegtos personas datus. Ja, saskaņā ar spēkā esošajiem tiesību aktiem, pusēm var rasties šāds pienākums, tās pirms personas datu nodošanas, informē par to otru pusi, ja vien to neaizliedz spēkā esošie tiesību akti.
9.5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
9.6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

10. Biznesa ētika
10.1. Pircējs, parakstot līgumu, apliecina, ka ir iepazinies ar koncerna “Latvijas dzelzceļš” mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
10.2. Pircējam ir pienākums nekavējoties informēt pārdevēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pārdevējam kļūst zināms, ka pircējs ir pārkāpis kādu no Pamatprincipiem, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
10.3. Ja pircēja rīcībā līguma izpildes ietveros nonāk informācija vai rodas pamatotas aizdomas, ka pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pārdevēja vai jebkādu citu personu interesēs, pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.

11. Nepārvaramas varas apstākļi
11.1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, līguma saistību izpildes termiņus pusēm jāpagarina attiecīgi par šo apstākļu darbības laiku.
11.2. Ja līguma 11.1.punktā minētie nepārvaramas varas apstākļi ilgst vairāk nekā vienu mēnesi, katrai pusei ir tiesības atteikties no tālākas līguma saistību izpildes.
11.3. Pusei, kurai līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā piecu darba dienu laikā.

12. Citi noteikumi
12.1. Jebkuri līguma grozījumi un papildinājumi tiek noformēti rakstiski un pēc parakstīšanas tiek pievienoti šim līgumam kā tā neatņemama sastāvdaļa.
12.2. Pircējs nav tiesīgs bez pārdevēja rakstiskas piekrišanas pilnīgi vai daļēji nodot šajā līgumā noteiktās tiesības un pienākumus trešajām personām.
12.3. Par izmaiņām rekvizītos puses nekavējoties rakstiski informēs viena otru ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
12.4. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem, ja tie:
12.4.1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu; 
12.4.2. ir nosūtīti ar ierakstītu sūtījumu uz otras puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
12.4.3. nosūtīti uz līguma rekvizītos norādīto otras puses e-pasta adresi – otrajā darba dienā. 
12.5. Līguma 12.4.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena. 
12.6. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Jebkurā gadījumā un gadījumā, ja kāda no pusēm tiek reorganizēta vai likvidēta, līgums paliek spēkā un tā noteikumi ir saistoši puses tiesību pārņēmējam.
12.7. Jautājumus, kas šajā līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
12.8. Līgums ir sastādīts latviešu valodā, divos eksemplāros, katrai pusei pa vienam eksemplāram, kuriem abiem ir vienāds juridiskais spēks/Līgums sastādīts latviešu valodā elektroniska dokumenta veidā, kopā 1.pielikumu parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
12.9. Līgumam uz tā parakstīšanas brīdi ir 1.pielikums – “Metāllūžņu tehniskā specifikācija” uz _lp. 


8. Pušu rekvizīti un paraksti

	Pārdevējs:
SIA “LDZ CARGO”
Reģistrācijas Nr.40003788421
PVN reģistrācijas Nr.LV40003788421
Juridiskā adrese: Dzirnavu iela 147 k-1, Rīga, LV-1050, Latvija
Bankas rekvizīti:
AS Luminor Bank Latvijas filiāle
Konts Nr. LV08RIKO0000082999854
SWIFT kods: RIKOLV2X
Saziņas līdzekļi: 
Tālrunis:____________ 
e-pasts: _______________

/_______/ __________________

/______/  _________________


	Pircējs:
Nosaukums / vārds un uzvārds
Reģistrācijas nr./ personas kods
PVN reģistrācijas Nr. 
Juridiskā adrese / deklarētā adrese
Bankas rekvizīti:
Banka nosaukums__________
Konts Nr.___________________
SWIFT kods: ___________
Saziņas līdzekļi: 
Tālrunis: ____________ 
e-pasts: _______________


/……./________________________




Pielikums Nr.1.
Līgumam Nr.CAR - __________


Metāllūžņu tehniskā specifikācija

	Nr.p.k.
	Nosaukums
	Daudzums, tonnas 
(+/- 20%)
	Cena,
EUR bez PVN
	Metāla lūžņu atrašanās adrese

	
	
	
	
	

	
	
	
	
	

	
	
	
	
	

	
	
	
	
	










































Pielikums Nr.3.

[bookmark: _Hlk61957861]Sadarbības partnera identifikācijas un aptaujas veidlapa juridiskām personām

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, SIA “LDZ CARGO” lūdz iesniegt nepieciešamo informāciju, aizpildot šo veidlapu:
1. Juridiskās personas (arī personālsabiedrības biedru) nosaukums:

2. Reģistrācijas numurs/ analogs lielums:

3. Reģistrācijas valsts:

4. Pārstāvēt tiesīgās personas:
Pārstāvēt tiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.
 

5. Valde:
Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

6. Padome (ja ir izveidota): 
Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

7. [bookmark: _Hlk57791213]Patiesais labuma guvējs/i (PLG):
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē patiesais labuma guvējs ir fiziskā persona, kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:
 a) fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
 b) fiziska persona, kura tiešā vai netiešā veidā kontrolē uzņēmuma darbību; Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1 , PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita. 

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG. 

PLG nav iespējams noskaidrot, jo sadarbības partneris ir: 
|_| atvasināta publiska persona;
|_| tiešās pārvaldes iestāde vai pastarpinātās pārvaldes iestāde;
|_| valsts vai pašvaldības kontrolēta kapitālsabiedrība;
|_| komersants, kura akcijas ir iekļautas regulētā tirgū. 


8. Kāds ir uzņēmuma darbības veids? Sniegt aprakstu par uzņēmumu (interneta vietnes adrese, uzņēmuma filiāles un ražotnes atrašanās vieta, ja tāda ir) _______________________________________________________________________ 
9. Vai pēdējo trīs gadu laikā jūsu uzņēmumā ir notikusi akcionāru vai dalībnieku maiņa? 
|_|Jā (norādīt) ________________________________________________________ 
|_|Nē 
10. Parakstot šo identifikācijas un aptaujas veidlapu,  apliecinām, ka mainoties veidlapā norādītajai informācijai,  nekavējoties par to informēsim, nosūtot aktuālo informāciju uz SIA “LDZ CARGO” juridisko adresi vai e-pastu cargo@ldz.lv . 

	Likumiskais pārstāvis:  


	Personas statuss (valdes loceklis, prokūrists, pilnvarotā persona, cits)


	
	Vārds, uzvārds


	
	Paraksts3


	
	Datums




1 Šajā punktā minētos personas datus “Latvijas dzelzceļš” koncerns apstrādā, balstoties uz Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk tekstā GDPR): 
1/ GDPR 6.panta 1.daļas b/punkta pamata – līgumisko attiecību uzsākšanai un līguma izpildes nodrošināšanai pēc datu subjekta (līgumslēdzējas puses) pieprasījuma, un 
2/ GDPR 6.panta 1.daļas c/punkta pamata, lai izpildītu uz pārzini (LDZ) attiecināmu juridisku pienākumu pārbaudīt savus sadarbības partnerus, atbilstoši Starptautisko un Latvijas Republikas nacionālo sankciju likuma un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām; 
3/ GDPR 6.panta 1.daļas e/punkta pamata, lai izpildītu uzdevumu, ko veic sabiedrības interesēs – terorisma novēršanai un krāpšanas riska ierobežošanai.
 2 “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma” 1.panta 5) punkta izpratnē. 
3 vai elektroniskais paraksts

2

